Hehkutettu Pertti Kurikan Nimipäivät oli kaukana finaalipaikasta.

Pertti Kurikan Nimipäivät jäi semifinaaleissa hännille. MATTI MATIKAINEN

Suomalaiset pettyivät pahasti, kun Pertti Kurikan Nimipäivät ei mahtunut Eurovision laulukilpailussa finaalijoukkoon.

Pääsy lauantain finaaliin näytti kuitenkn olevan tänä vuonna hyvin kaukana. Yleisö ja tuomarit olivat antaneet punk-yhtyeelle toisessa semifinaalissa vain 13 pistettä. Näin ollen PKN oli sijoittunut sijalle 16.

Suomi sai parhaat pisteet Virolta, jolta PKN sai neljä pistettä. Naapurimaassamme PKN oli yleisöäänissä ensimmäinen ja juryäänissä 12.

Juryäänten perusteella PKN sai parhaat pisteet Serbialta, joka sijoitti Suomen edustajan 10. sijalle.

Vähiten punkkareille lämpesi Ranska. Siellä Pertti Kurikan Nimipäivät oli juryäänissä 16. ja yleisöäänissä 13.

Suomea huonommin pärjäsi vain Sveitsi, joka sai vaivaiset neljä pistettä.

Tänä vuonna äänet jakautuivat puoliksi yleisön ja tuomareiden kesken. Jos vain yleisöäänet olisivat ratkaisseet PKN:n jatkopaikan, punkkarit olisi nähty Wienissä. Yleisöäänten perusteella Suomi olisi saanut huimat 55 pistettä.